Сумна не было нікому: выстаўка хатніх твораў і конкурс па пляценні з лазы і саломкі адбываліся адначасова з конкурснай праграмай аматарскіх калектываў Міншчыны. Бязмежнае багацце талентаў цэнтральнага рэгіёна не толькі яскрава зіхацела і наталяла прагу да традыцыйнага мастацтва ў Нясвіжы, горадзе з цікавай гісторыяй і шчодрай душой. Прызнаныя майстры яшчэ раз пацвердзілі тут свой высокі прафесійны статус, і немалаважна, што разам з імі на авансцэну творчасці выйшлі новыя зоркі. Таму добра спрыяла зладжаная арганізацыя мерапрыемства, атмасфера добразычлівасці, а, можа, і добрае надвор’е – нібы яго спецыяльна “заказалі” на фэст! І намінацый арганізатары вызначылі шмат, каб ушанаваць лепшых майстроў сваёй справы і тых, хто толькі пачынае спасцігаць таямніцы майстэрства. Сярод выканаўцаў таксама вылучылі пераможцаў.